text: [{"text_idx": "#000001", "text": "FK hevur lati\u00f0 gera eina sonevnda App, i\u00f0 kann ny\u0301tast til smart-fartelefonirnar iPhone og til t\u00e6r, i\u00f0 ny\u0301ta Android sty\u0301riskipanina."}, {"text_idx": "#000002", "text": "Sum ein li\u00f0 i\u0301 markna\u00f0arf\u00f8ringini hevur FK lati\u00f0 gera eina App, sum ger ta\u00f0 m\u00f8guligt hja\u0301 kundunum at lesa tilbo\u00f0sbl\u00f8\u00f0ini og a\u00f0ra kunning fra\u0301 FK a\u0301 fartelefonini. Okkum vitandi er hetta fyrsti matv\u00f8ruhandil i\u0301 landinum, sum hevur fingi\u00f0 s\u00e6r eina App, i\u00f0 virkar b\u00e6\u00f0i til Apple og Android fartelefonirnar.\nUmframt vikuligu tilbo\u00f0ini fra\u0301 FK ver\u00f0ur kunna\u00f0 um FK-handlarnar, upp- og afturlatingarti\u0301\u00f0ir, adressur og telefonnummur, hv\u00f8rjir deildarstjo\u0301rarnir eru o.s.fr. Harumframt ver\u00f0ur kunna\u00f0 um sja\u0301lvan felagsskapin FK, um ta\u00f0 fj\u00f8lbroytta v\u00f8ruu\u0301rvali\u00f0 hja\u0301 FK, vistfr\u00f8\u00f0i, matarvar\u00f0an, visio\u0301nina hja\u0301 FK, og hvat matstovan i\u0301 FK i\u0301 Hoyvi\u0301k hevur a\u0301 skra\u0301nni.\nFK App er at finna a\u0301 b\u00e6\u00f0i AppStore og Android Market. Vi\u00f0 at skanna hesa kotu inn vi\u00f0 einum QR skannara a\u0301 ti\u0301nari fartelefon ver\u00f0ur tu\u0301 vi\u0301stur beinlei\u00f0is til sta\u00f0 at heinta ni\u00f0ur FK app a\u0301 ti\u0301na fartelefon, li\u0301ka miki\u00f0 um tu\u0301 ny\u0301tir iPhone ella fartelefon vi\u00f0 Android sty\u0301riskipan.\nTu\u0301 kanst eisini fara beinlei\u00f0is inn a\u0301 AppStore (iPhone) ella Android Market og skriva F\u00f8roya Keypssamt\u00f8ka i\u0301 leititeigin. So finnur skipanin sja\u0301lv fram til FK App."}, {"text_idx": "#000003", "text": "Ta\u00f0 er teldufyrit\u00f8kan hallo.fo, sum hevur sta\u00f0i\u00f0 fyri at menna App-ina. Hallo.fo hevur a\u0301\u00f0ur gj\u00f8rt App-ir til m.a. G-festivalin og To\u0301rshavnar kommunu."}, {"text_idx": "#000005", "text": "Leave a reply Annuller svar"}, {"text_idx": "#000006", "text": "Du skal v\u00e6re logget ind for at skrive en kommentar."}]